text: [{"text_idx": "#000004", "text": "Madrame a Butangi bwa Bible"}, {"text_idx": "#000005", "text": "Mapya Atala Baneni ba ku Bisanji"}, {"text_idx": "#000008", "text": "MYAKA pano yenda ipunguluka\u2014myaka 10, myaka 20, myaka 30, myaka 39! Bene Isalela bakidi enka mu ntanda mutuputupu. Inoko, ino myaka yonso Yehova ulamine bantu bandi. Wibadisha mana. Mwinya wibendeja na dilenga dya dikumbi, bufuku na dilenga dya mudilo. Myaka yonso\u2019i bisandi byabo kutupu kusanika ne maulu abo kutupu kuyula."}, {"text_idx": "#000009", "text": "Pano ke mweji umbajinji wa mwaka wa 40 tamba kasha balupuka mu Edipito. Bene Isalela abashimika monka kitu\u0304lo mu Kadesha. Pano ye pobadi kitatyi kyatuminwe batubedibedi 12 kukabela ntanda ya Kenani, pano kepadi kubwipi kwa myaka 40. Ebiya Midiamu kaka wa Mosesa wafwila ku Kadesha. Enka na mobyaikadile kala, kadi kavutakanya kabaikala\u2019ko monka."}, {"text_idx": "#000010", "text": "Bantu kebatenepo mema nansha matyetye. Penepo kebatompwela Mosesa\u2019mba: \u2018Shi twafwile longa i biyampe. Le kyowetulupwidile mu Edipito kwiya kwitutu\u0304la kuno kwakubulwa bumeni i kika? Kutupu miseke ne bikuyu, ne man\u0303anza, ne makamamanga mene. Ne mema mene a kutoma kutupu\u2019o.\u2019"}, {"text_idx": "#000011", "text": "Mosesa ne Alone pa kwenda kukalombela ku tabenakulo, Yehova wanena Mosesa\u2019mba: \u2018Bungila bantu pamo. Kupwa ku meso a bantu bonso nena na dibwe\u2019dya. Ebiya mema mavule akalondomoka mwanda wa bantu ne banyema batome.\u2019"}, {"text_idx": "#000012", "text": "Penepo Mosesa wabunge bantu, kanena\u2019mba: \u2018Ivwanai, banwe kebakulupilepo mudi Leza! Le musaka Alone ne ami twimutambijije mema mu dino dibwe?\u2019 Kupwa Mosesa wakupila ku dibwe\u2019dya misunsa ibidi na mukombo, ne mulungu wa mema ubaalula kulondomoka mu dibwe. I mema mavule a kutoma bantu ne banyema bonso."}, {"text_idx": "#000014", "text": "Ponka\u2019po Bene Isalela abataluka ku Kadesha. Na pano ponka abafika ku Lu\u0304lu lwa Hola. Alone wafwila ku nsongo ya luno lu\u0304lu. Wafu na myaka 123. Bene Isalela abakwatwa bulanda, kadi bantu bonso abadila Alone mafuku 30. Wandi mwana Eleaza wamupyana bu kitobo mukatampe wa bubidi wa muzo wa Isalela."}, {"text_idx": "#000015", "text": "Tala ngikadila isatu miyampe ya\u0304di na Mosesa ne n\u0303eni yotubwanya kuboila ku kimfwa kyandi."}, {"text_idx": "#000022", "text": "Mu Dishinda Wenda ku Damakasa"}]